Развіваецца і базісны лясны гадавальнік, што ў Ліпені. Там вырошчваюць сеянцы і саджанцы асноўных парод дрэў: елка, хвоя, лістоўніца, дуб, бяроза, алешына, якія потым папаўняюць нашы лясы. Акрамя таго, тут культывуюць каля паўсотні відаў дэкаратыўных раслін: туі, ядлоўцы, кіпарысы. Нельга забываць пра добраўпарадкаванне тэрыторыі і мадэрнізацыю. Сёлета ў гадавальніку створаны тры новыя арашаемыя цяпліцы і распрацавана сістэма вырошчвання буйналіставога матэрыялу згодна з фінскай тэхналогіяй.